Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација 28-0004 и Соња Налбанти- Димоска со службена легитимација број 28-0009 изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул.,,Маршал Тито,, бб, застапуван од Директорот Васка Илиева, со Записник ИП1 број 16-374 од 06.12.2024 ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,294/2021, 99/2022 , 236/2022, 65/2023) го донесе следното:

**Р Е Ш Е Н И Е**

Се наредувана Васка Илиева, Директор на ЈУ Меѓуопштински центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот по спроведена мировна постапка, до надлежниот суд да доставува мислење на кого од брачните другари по евентуалниот развод на брак да биде доделено малолетното дете на чување, воспитување и делумно издржување, согласно член 80 став 2 и член 256 став 3 од Законот за семејството.

**Рок за извршување на инспекциската мерка е веднаш по приемот на решението и постојано.**

**2.** Центарот по добиеното барање број 1001-1816 од 13.09.2024 година за давање на патната исправа на малолетното дете во поседување на таткото, да донесе соодветен управен акт, согласно член 14 став 1 и став 3 и член 76 од Законот за семејството.

**Рок за извршување на инспекциската мерка е 30 дена од приемот на решението и постојано.**

3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјална заштита.

Жалбата не го задржува извршувањето на решението.

**О б р а з л о ж е н и е**

Инспекторите за социјална заштита од Секторот за инспекциски надзор во областа на социјалната заштита и заштита на децата при Министерството за труд и социјална политика, извршија вонреден инспекциски надзор во ЈУ Меѓуопштински центар за социјална работа Гевгелија, со цел да се утврди постапувањето на Центарот во предметот на Н и Н. Н.

Инспекцискиот надзор е извршен над применувањето и спроведувањето на Законот за социјалната заштита, Законот за семејството („Службен весник на Република Македонија” број 80/1992, 09/1996, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и Службен весник на РСМ број 53/2021 и 199/23), подзаконските, општите, поединечните и другите акти донесени врз нивна основа.

Инспекторите составија Записник ИП1 број 16-374 од 06.12.2024 година во кој се констатираа неправилности во работењето на Центарот и определиja мерки и рок за нивно остранување.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 13.12.2024 година под ИП1 број 16-374.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Инспектори за социјална заштита:

Томислав Цветковски

Соња Налбанти-Димоска